open-index/open-wikipedia-markdown huggingface dataset:
Farida Bedwei

**Farida Nana Efua Bedwei** ba dɔgn la 6 April 1979, a dela Gaana software engineer la cofounder of Logiciel, fin-tech compani nbo Ghana. Zen ti ba dɔgn Farida dela Lagos tinga poun nbo Nigeria, dɛ n deni bia la a kɛn la ze'en bata (Dominica, Grenada and UK) dose la a sɔ tuuma la United Nations Development Programme. A yen ni cerebral palsy  baan la nga da yen yuni ayima. A yire duma leb Gaana waa la nda de yuuma 9 de ba daa palin la sukuru lɔgerɔ la yire waala kapaa yuuma pia la ayila (12 years).

## '''A vom yele'''
Ba yuun dɔgɛ e la Lagon, Nigiria tiŋa puan. A zo'e la tisi butã puanDominica, Grenaba la UK solemitiŋa  puan, a sɔ tuuma zuo United Nations Development Programme. Eŋa n yuun dɛna yuuma ayila puan la, ti cerebral Palsy bã'a yɔkɛ e. A yire duma yuun wa la Gaana wa san kaŋa la ti a nyɛ la yuuma awei gee nyaa kiŋɛ yire sukuu yuuma piya la ayi puan.

## '''A sukuu yele'''
A kiŋɛ a sukuu la yire ta paɛ yuuma piya la ayi puan b ti ba nyaa tare e kiŋɛ Gomena sukuu bɔna Gaana wa. Farida n yuun ta paɛ yuuma piya la anuu la,ti a dɔgereba nyɛ ti a boti la computer yele la miilum ti ba nyaa tari e ta kese St. Micheal information technology sukuu ti a nyaa dɛna mina n de bia bilam bala zuo a kiŋɛ sɛla ti ba yira ti High sukuu la. Pooren ti a nyaa to'e a degree gɔŋɔ n dɛna Computer science  bɔna Yunivɛsiti n boi Hertfordshire United Kingdom yuunɛ ayima puan nyaa ze'ele 2004 ta paɛ 2005 gee ti a nyaa to'e  gɔŋɔ project. Management  2009 yuunɛ la Gaana Institute of Management and Public Administration. 

## '''A tuuma yele'''
Farida Bedwei pɔsɛ a tuuma la software development bɔna software  Company Ltd, gee ze'ele bilam kiŋɛ Rancard solution  Ltd. Bilam ti a nyaa ɖɛna kiima Senior software Architect 2001 ta paɛ 2010 yuunɛ la puan.

Rancard solution la,  ayuun ita la development la Management of Mobility platform puan. Eŋa n nyɛ sɛla bɔna Rancard solutions de la development of a content  management for commission for Human Right.
Fathia Nkrumah

**Helena Ritz Fathia Nkrumah** (22 February 1932 – 31 May 2007) ze’e la Zeitoun, ende ziɛn mbo Cairo. Fathia yuun dela la Coptic Egyptian ge dɛna Gãana wia kuka zuo daana pɔga (first president Kwame Nkrumah).

Fathia Nkrumah buuri yuun dela Coptic Christian duma. Ka mɛ yuun dela ka sɔ/ ba bi kiima. Ka sɔ/ba la yuun te'ele ki la kalam de gee la ka Ma ma'a ti ka yuum bisera n ti ka yuun ta zo'e kutɛ.

## Early and Life Career
Adɔgɔn yu'ure dela Fathia Halim Rizk de'eti ba' dɔge n la  Zeitoun mbo Cairo. Adɔgɔn yuune dela 1932. A baaba (Sɔ dɔgreka) tʋʋma daa dela clerk mbo Egyptian Telephone Company. A daa ki la kalam de gee Fathia, a Ma, lɛ ayibsi ma'a. Fathia n de bi wia nbo kɔma anuu pu'ɛ. A yuun ba'asi a SHS lɛ Notre Dame des Apôtres, de daa zamesi la French. Iŋa da bã'ası a SHS lɛ, a daa leb la sukuu la kɛ pa'alɛ sukuu biisi lɛ mbo Zeitoun.  

A puurɛ da kɛ pee lɛ pa'ali gɔ la wala zuula a daa tee lɛ tuuma. A daa tee kɛ tuna lɛ Banki. Adɔgɔn yu'ure dela Fathia Halim Rizk de'eti ba' dɔgin la  Zeitoun mbo Cairo. 

### Pɔge Dire

Frederick, n de Amɛrika journalist daa gulesi a  1967 gɔnŋɔ pu'a yetii, Nkrumah daa tun la azɔ, Alhaji Saleh Said Sinare, yetii a ee pɔka in de faada yire nɛra nbo Egipti bɔ n.  Alhaji Saleh Said Sinare daa po pa'asi lɛ wia Gaana Maalm dʋma' sɛba n daa kiŋɛ Egypt ta zamesi la.  

Alhaji daa nyɛ la pɔgisi senuu, te Fathia daa laŋm pa'asi ba pu'a. Kwame Nkrumah yuun loo la Fathia ge nyaa sɔhɛ pɔgdiri yele bɔ n. Ge Fathia Ma yuun ka boti ti a poyu'a lɛ ele' Mina dagɛ Egypt nɛra.See'm sɔ la, a ka le bɔta te a bia le bahɛ Egypt tinŋa la pua'an bii a bi sɛka yuun di Solimi-pɔka te ba kinŋɛ  solimi tinŋa la.

Te Fathia yuun tɔge pa'alɛ a Ma la yetii, Nkrumah de la mina n eere te a sʋnŋe te Gaana nyɛ faarɛ bii Nasser la. Ge a Ma la yuun zagehɛ ti a kan tɔgɛ bɔ n gemi ka sakɛ ti a ele' . 

Nkrumah yuun di Fathia la Christianborg Castle, n bo Accra. La daa de la zaayʋʋrɛ  1957, yuun paalɛ sika daarɛ n me daa de Fathia paarɛ daarɛ Ghana pua'an.

## Visɔgɔ Lɔgerɔ
Dia duka (Gãarɛ maalegɔ )

Gãarɛ de la dia ti tu Farefari duma zo'e zo'e dita. Lɔgeseto ti tu tara maala gãarɛ n ŋwana:

Suma bii tɛa zom.

Ko'om.

Yaarum.

Dukɔ.

Buntuula.

Mɔɔrɔ 

Fito bii bagenɛ vuurɔ

Bugum.

**Yia daana**, Ba ni dikɛ la muurɔ la tɛ dukɔ puan iŋɛ ko'om fii iŋɛ bini ze'ele. Ni nyaa iŋɛ ko'om iŋɛ tɛa bii suma zom la puan dikɛ vugere bii nu'o gurege ti ba lagum taaba suŋa suŋa ti ba ŋmɛ ti bu fuke ti ba iŋɛ nankia la yaarum ko'om fii iŋɛ bini gurege ti bu lagum.

**<u>Buyi daana</u>**, Ba ni dikɛ la fito la pugum iŋɛ ko'om puan pee yaɛ deele ti si fiira gee ti ba ŋmɛ'ɛra zom la. Bala la zom la ni fuke la, ba nyaa wan pasɛ  iŋɛ fito/bagenɛ vuurɔ la puan pɔbɛ dikɛ pagelɛ muurɔ la n boi dukɔ la puan la. Ti ko'om la nyaa kɔrɛ ti wɔlegɔ nyaa ŋmɛ ti bu nyaa bi'e nyaa dɛna gaarɛ.
Fortifications on the Caribbean Side of Panama: Portobelo-San Lorenzo

**Potobelo San Lorenzo** 

Potobelo san lorenzo de la sogɛpa bunɔ ti 'Spanish Empire' duma yuum mɛ 17th la 18th yuuma la puan sa, bɔna la 'Caribbean' kulaa nɔgbeni n boi 'Colòn Provience Panama' tiŋa puan. 

Zi'an wa n sagum ge gee sɛla la boi la Colon kulaa nuuren. Doose la ba malema n de nimmu'urɛ bo ba la zuo, ba nyaa dikɛ zi'an la bo la UNESCO  tansugere n de 'world Heritage" la ti ba bisera gee nyaa gulesɛ di  ti "magnificent example of military architecture in 17th and 18th century" la puan, ta pa'asɛ la dangoonsi'a ti ba yuum mɛ ti si gu'ura ba sansɛka ti zɛbere ne bɔna sansɛka ti ba yuun kɔɔsa gee da'ara dabeduma la.

## La n boi zɛsɛka

'Potobelo la San Lorenzo Fortification' wa boi la 'Panama Atlantic Coast' dɛna la "80 kilometres" la taaba. Potobelo gu'a daangoone la yuun gu la Caribbean yeleŋo seko n boi Panama lɔgerɔ yɛsega zi'an la gee ti San Lorenzo dinɛ la me yuun gu'ura Chagre mɔgerɛ la. 

Ba yuun nam mɛ daangoone la ti ba ne doose la di nɛŋa yakɛ tole Isthmus la n boi Panama la puan. Di tuunɛ paa yuun de la di gu ti ko'om da yakera na gee ti ba ta'am dɔla tɔla sanire saŋa. #WHD
Gaana Gɔnɔ Zamesegɔ Weeleŋɔ

**Gaana gɔnɔ zamesegɔ weeleŋɔ** deti ba ne wi’ira ti ‘**Ghana Education Service (GES)**’ de la Gaana gɔmena tuntunieba weeleŋɔ n bo gɔnɔ zamesegɔ waaleŋɔ la puan de ba ne wi’ira ti ‘Ministry of Education’ la, bama n sɔi biŋera Gaana gɔmena tuuma basɛ ti Gaana nɛra n paɛ sukuu kinɛ woo, la ka pakɛ aduma n ze’ele zi’an, pugela bii budibela, a duma iŋa za’an bari bii a iŋa za’an ka bari, a duma pu’useri Winɛ bii a ka pu’useri Winɛ, a duma paati n de sɛla, a duma nari ti a tara yɔ’ɔ ta’am nyɛ sukuu kiŋɛ ta zamesera wuu a taaba la. 

Gaana gɔnɔ zamesegɔ weelegɔ wa, tari la tansuga pia la anuu ti ba bisera ku tuuma la deti ba wi’ira ba ti ‘GES council’. Gaana gɔnɔ zamesegɔ tansugere wa yuum pi’ilum la 1974. 

Sɛba n yuum biŋɛ bu la dela ‘by the National Redemption Council’. Gaana gɔnɔ zamesegɔ tansugere wa lagu mɛ la tiga zo’e zo’e ti ba nyaa pu sugelum sugelum duma ti ba tuuma la suŋa suŋa tuuma puan ti la dɔla tintɔɔ. Bɔ’ɔra Gaana tiŋa wa za’an.

## Tuusum
Gaana gɔnɔ zamesegɔ weeleŋɔ deti ba ne wi’ira ti ‘Ghana Education Service (GES)’ yuum pi’ilum la 1974 ti la lagum po dɛna la ‘Public Service of Ghana by the National Redemption Council under the National Redemption Council Decree (NRCD 247)’. Ba yuum ta teɛ bu mɛ dɔla la ‘NRCD 252, NRCD 357 la Supreme Military Council Decree (SMCD 63). nbo Constitution puon bora Fourth Republic.

## Viisɔgɔ Lɔgerɔ
Garu

Garu de la tiŋa dee kelum dɛna zi'an to guru so'olum duma tuuma zo'e zo'e bɔna bini ti ba wi'ira tii district la Upper East Region so'olum puan. Guru me kelum dɛna tiŋa mina n Lem tinkareba bayi n de Republic of Togo n boi a gɔbega nu'o bɔba la Burkina Faso n me boi a saazuon bɔba.  Presbyterian yide'eo n boi Gaana  dikɛ Garu Presbyterian Agricultural Station wa'am la 1967 ti ba suŋera nɛreba n boi tiŋa la puan.Garu de la tiŋa ti ka tikãtɛ la dɛna Garu so'olum, so'olum la boi la Upper East tiŋa northern Gaana.

Garu n de tiŋsɛka Gaana ti tiisi bayi ti Garu bɔna tiŋsuka. N de Relublic n de Togo n bɔna East la Burkina Faso ta paɛ north. South bɔba n de East Mamprusi so'olum ti west bɔba dɛna Bawku Municipal.

Buuri Buuri: Gaana
Buuri Buuri: Zi'an Saba mboi Upper East So'olum
Buuri Buuri: Zi'an Saba mboi Africa So'olum
Ganɛ

Ganɛ de la tinbila n boi Nabduma so'olum la puan ka zaa la zanlerigu . Tinkana tari la Tindaana gee ba ka tari Naba.Tiŋa wa bo la zooleba tisinuu la tiŋasuka gee ba mi diti taaba mɛ. Ganɛ tari nɛrikariba woo professor Saah Dittoh, Grace Pa'altuu Bagre,
Garamba National Park

**Garamba National Park** 

Garamba national park de la zĩ paalega n yalegɛ zuna 2,000- square mile (5,200 km2) tingɔŋɔ park n boi zuo la gɔbega bɔna Congo tinkatɛ la puan. 
La pa'ase la Afireka Park kegesi la puan. Dee ba wa malege e ti a dɛna tingɔŋɔ tuusum zi'an  n ze'ele UNESCO n boi 1980 yuunɛ la puan ti la gu'ura nimɔ'ɔrɛ yɛla puan bɔna rhinoceroses, elephants, hippopotamuses, la giraffes. Afireka pakeduma la institut Congolais pour la conservation de la Nature(ICCN), bɔna  2005 yuunɛ la puan.
Ghana SHS Sukuu Duma

This is a **list of category b Senior High Schools in [[Ghana]]** by region.

## [[Ashanti Region]]
Ba tare Senior High sukuu duma  gaŋɛ kɔbega la pisinii ba so'olum.

## [[Bono, Bono East & Ahafo Regions]]

## [[Central Region, Ghana|Central Region]]

## [[Eastern Region, Ghana|Eastern Region]]

## [[Greater Accra Region]]

## [[Northern Region, Ghana|Northern Region]]

## [[Oti Region]]

## [[Upper East Region]]

## [[Upper West Region]]

## [[Volta Region]]

## [[Western Region (Ghana)|Western]] & [[Western North Region]]s

## Visɔgɔ Lɔgɛrɔ
Ghana Senior High School

Ghana Senior High School dela  sukuu katɛ n boi Tamalɛ so'olum. Northern Region, Gaana.
## Sukuu Postal Address

## Sukuu Category

## Viisɔgɔ Lɔgerɔ
Gloria Akuffo

**Gloria Akuffo** (dɔgi 31 December 1954) dela Gaana Lawyer lɛ gɔvna nalɛgrɛ. A daa dela Gaana Attorney General and Minister for Justice, since 2017. 

A daa dela Deputy Attorney General lɛ Aviation Minister.

## Viisɔgɔ Lɔgɛrɔ
Gowrie Senior High Technical School

Goori kɔmbibesi sukuu katɛ de la sukuu suma la puan ayima n boi Gaana wa.
Gowrie kɔmbibesi gɔnɔ la nu'usi zamesegɔ sukuu katɛ la de la kɔmbibesi sukuu kara la puan ayima n boi Gaana saazuo so'olʋm la puan (upper east region) bɔna Goori n boi Booŋo tiŋa puan (Bongo District). Sukuu la bo la 'category c' la puan.

Sukuu la yuum pɔsɛ la 1991. Ka yuum pɔsɛ dɛna la so'olʋm la kɔma kina zamesera dee kula sukuu (community day school) dee yuum nyaa ta kãregɛ lebege tara kɔma gã'aregɔ zi'an ti ba wi'ira ti boarding house la 2002/2003 yuunɛ la puan.

**Sukuu la putɛ'ɛrɛ (vision)**

Goori kɔmbibesi nu'usi la gɔnɔ zamesegɔ sukuu katɛ la putɛ'ɛrɛ de la ba sukuu la dɛna wia nu'usi tuuma la mi'ilum puan zamesera kɔma ti la suŋera ba, ba vom puan

**Mission**

Sukuu la mission de la ba zamesɛ kɔma ti ba beere dɛna kɔnsɛba n mi tuuma dee tana tuna suŋa suŋa suŋera ba mɛsi la tiŋa wa za'an.

**Sukuu la n pa'ali sɛla la sɛla**  

Goori kɔmbibesi sukuu katɛ la zameseri la 'programs' siyooobi suŋa suŋa sukuu la puan 'Programs' duma la n ŋwana gã tilum wa:  

Agric, Business,  Technical, Home Economics, General Science la, General Arts 

'''Viisegɔ lɔgerɔ'''
. https://web.archive.org/web/20220812223714/https://ghanaschoolsonline.org/
. htt://www.mynewsgh.com
.htt://www.a1redioonline.com
.htt://mapcarta.com
Ghana Youth Authority

**National Youth Authority** 

National youth authority yuum pɔsɛ la 1974 yuunɛ la puan. La de la NRDC 241 duma me n yuum pɔsɛ dɛ pa'alɛ ti di de la Gɔmena lageŋɔ n de yizuo ti ba mɛ ti la ta'am suŋɛ Gaana kɔmbipɔɔlegɔ la Gaana tiŋa wa za'an  puan.

Yizuo wa yu'urɛ yuum nan de la National Youth Council gee ti nɛŋa duma la yuum tee yu'urɛ la 1981 yuunɛ la puan. Ba puti'irɛ yuum de la ba lagesɛ kɔmbipɔɔlegɔ yizuo n wan dɛna 'Democratic Youth league', Gaana (DYLG). 

Gee doose la 1992 yuunɛ Gaana wara gɔŋɔ la puan zuo, ba yuum le iŋɛ di council le yɛ'ɛsa . Amaa 1998 yuunɛ la puan ti ba yuum le maalum demese wara gɔŋɔ la zuo, yɔ'ɔ yuum le ga'arɛ mɛ bo ba ti ba nyaa kɔ'ɔm sigɛ di yu'urɛ tii 'National Youth Authority'.

December ŋmarega di dabesa pita daarɛ ti 2016 yuunɛ la puan ti Gaana zuudaana yuum bo ba fole, doose la ba wara gɔŋɔ n yuum yese na 2016 yuunɛ la puan (Act 939).

Ba n boti ti ba iŋɛ sɛla kankaŋi kɔ'ɔm dɛna la (Act 939) (2) to : a) Ba basɛ ti kɔmbipɔɔlegɔ ta'am ita sɛla ba vom puan me ti la tole nɛŋa. b) Ba suŋɛ bii basɛ ti kɔmbipɔɔlegɔ nyɛ disɛka n de "Nationalism, patriotism, sense of propriety, and Civic responsibility". c) basɛ ti kɔmbipɔɔlegɔ po pa'asɛ timmaalegɔ yɛla puan.

TUUNƐ: 

Ba nimmu'urɛ tuunɛ kɔ'ɔm dɛna la "Ref NYA Act, 2016( Act 939),(3) to: 

a) Ba maalɛ gee iŋɛ yelesi'a n wan basɛ ti kɔmbipɔɔlegɔ vom kiŋɛ nɛŋa

i. Ba tara yele-irɛ puti'irɛ, tãna maala bamɛsi yɛla, nɛŋadaana tuuma yɛla puan, kɔ'ɔm tuna bɔ'ɔra tiŋa la, tana dɔla yɛla gee tuna.

ii. Tara dukɔ bii zɔ puti'irɛ la alagum tum doose yɛm bu'a la yɛm to'ore puan yɛsera ba taaba n boi yizuo la puan tiŋa la puan ta ta la yiŋa za'a.

b). Basɛ ti kɔmbipɔɔlegɔ nyɛ paŋa alagum tum puan yɛsera puti'ira dikerɛ puan.

c). Mɛ gee bisera kɔmbipɔɔlegɔ nu'use tuuma zamesegɔ la pa'alegɔ zi'isi.

d). Ta'am lagesɛ kɔmbipɔɔlegɔ yuunɛ woo puan bo ba yɛm zamesegɔ "National, Regional and District" yeleŋo.

Yelesi'a n ka'aseri 'National Youth Authority' ti tuuma  tuna n ŋwana:

(1) Nyɔkemɛŋa (2) alagum tum (3) tiŋanɔŋerɛ (4) tum ma'a ma'a (5) ŋmebega.

Buuri buuri :Lageŋɔ
Buuri buuri :Gɔmena lageŋɔ
Gilbert Amoah Ayariga

**Gilbert Amoah Ayariga** de la budibesa'arɛ n yese Bɔlega Buke'ere. A yese la Amua-Kɔrika yizuo, n pa'asɛ Aburaabiisi yizuto la puan. Ba yire yu'urɛ de la Akɔrika-Sampana Yariga yire. Amoah de la Asampana-Yariga yaaŋa. A dɔgereba de la Apambila Ayariga la Ayimbila Ataŋa. Apambila dɔgɛ la kɔma banaasi; Apɛregedina Ayariga (poyɔkiima), Amoah Ayariga (dayɔkiima n tagelɛ Apɛregedina poore), Atule Apambila, la Ayimbotima Apambila. Ba dɔgɛ Amoah la Gunfuko ŋmarega la, ka dapitã 1997 yuunɛ puan (13-02-1997).

Amoah Ayariga kiŋɛ la "University of Education, Winneba - Ajumako Campus", ta zamesɛ Gurenɛ la solemiine. A pɔsɛ a sukuu la "Awogeya KG/Primary School" n boi Buke'ere, 2002 yuunɛ puan sa. 2011 tari ta paɛ 2013 ti a kiŋe "Awogeya JHS". A daa ze'ele bilam kiŋɛ la "Gowrie SHTS", nyaa ze'ele bilam tukɛ Winiba Yunivɛsiti la, tɔgum yeleŋo la puan.

Amoah di la Linda Anapoka Akelembula n ze'ele Booŋo-soe, ti ba nan tara dayua ayima (Ayimpaŋa Apambila).

Bɔɔla yɛla.

Amoah de la nɛremina n tari nɔŋerɛ bɔ'ɔra bɔɔla yɛla. A de la boole wepɛɛbera, lagum po pa'asɛ Gana wa za'a wepɛɛbera la puan. Amoah  n de yia daana ti a pɔsɛ wia peebego Buke'ere tiŋa puan. Amoah peeberi la " Division One League" Gana wa za'a zuo.

Buuri yɛla.

Amoah Ayariga tari nɔŋerɛ mɛ paa bɔ'ɔra a tiŋa buuri yɛla. A ka boti ti ba zɛregera a tiŋa buuri malema. Yinɛ bo Ayariga yaaŋa wa la bo'olum sumɔ; dɛna woo Amoah de la nɛremina n wan ta'am ŋmɛ tu buuri gulo la lusi, hali la abooŋo duma wa n yese pooren wa. A to'e a gulo ŋmɛa wa la a sɔ (Apambila) zi'an.

## Viisɔgɔ Lɔgɛrɔ
Guinea

Guinea dela tiŋa n boi Afireka Nɛresabelesi tiŋa zuɔ nuo bɔba

## de kuko/ buuri tuusum

## nɛreba zo'ore

## tiŋa la yahi

## Gɔvena la waraduma

## [[Viisegɔ lɔgerɔ]]

Tigere tigere:Nɛresabelesi tiŋa
Gulego

Gulego dela farefari duma buuri de'eŋo dɛ'ɛma bunɔ ti ba Tara dɛ'ɛna. Ba ni tara gulego la naɛ la lūsi dɛ'ɛna ti la ni Ana suŋa, dee ba ka tari ama'a dɛ'ɛna

Ba tari nii gana, konko la mi'isi pɔbera gulo, dee ba ni san ta dɛ'ɛna de'eŋo puan, gulego daana la ni buna nɛŋa pa'ala ba ba wan ŋmɛ'ɛra se'em. Gulego daana la n ni ɛgera wa'ara ti la ana suŋa ti la ni ana suŋa.
Gu’urɛ:

Gu’urɛ de la sɛla n wani tia zuo ti a tara bɔgesi siyi ti ba ni go’ose ta kɔɔsa da’a puan ti nɛreba da’ara maala ba buuri malema yɛla. Farefari duma ni dikɛ la gu’urɛ la pa’asɛ taba la daam la kiini puan kina bɔta pɔka. Daami budanya’asi la pɔgenya’asi la dia kankaŋi yuum de la gu’urɛ. Ba yuum ni isege bulika nyɛ gu’urɛ basɛ nuuren gee yɛsera tuuma puan, ba ka le ɛɛra dia. Gu’urɛ la de la sɛla n bɔ’ɔri paŋa gee pikera nini. Fu san paɛ Nageeria tiŋa puan gu’urɛ de la ba buuri yelemaalegɔ yele kankaŋi bɔ’ɔra ba. Saana san paɛ fu yire, Farefari duma ni bɔ e la ko’om yia gee Nageeria duma ni bɔ la gu’urɛ yia gee nyaa ta’am sɔ͂sera.
Gãarɛ maalegɔ

Gãarɛ de la disɛka ti Farefari duma zo'e zo'e nɔŋɛ ka dia. Fu san yeti fu maalɛ Gãarɛ, lɔgeseto n nari fu tara n ŋmana: 

Suma bii tɛa zom.

Dukɔ

Buntuuta

ko'om 

yaarum la nankia/ kawu

muurɔ la fito.

Kaam la nanzu'usi.

Pi'ileŋo puan, Fu wan iŋɛ ko'om fii iŋɛ zom la puan bum ti ba naɛ taaba ti fu nyaa ŋmɛ ti bu fuke ti fu iŋɛ nankia/ kawu la fii pa'asɛ bini gurege nyaa iŋɛ yaarum me fii pa'asɛ.

Buyi puan, fu wan dikɛ Muurɔ la tɛ la dukɔ puan iŋɛ ko'om fii iŋɛ bini. Fu san ba'asɛ, fu wan pee fito la iŋɛ zom la pɔbɛ bini dikɛ pagelɛ Muurɔ la zuo.

Buta puan, tuurɛ bugum dikɛ dukɔ la dugelɛ ti la kɔrɛ. la san kɔrɛ wuu mitepita la, ti fu bisɛ, la san bi'ɛ ti fu dɔgesɛ nyaa lagɛ fito gee gee gãarɛ la. 

Fu san bɔta, fu ta'am iŋɛ zom la taɛ liŋa bii wanɛ puan vugele dukɔ la zuo ti la bi'ɛ ti fu lakɛ. Bama n bala ti tu yi'ira ti, 'tintaarɛ' la.

Ba'asegɔ puan, fu nyaa wan tɔ nanzu'usi la yaarum gee nyɛlegɛ kaam la nyaa iŋɛ gãarɛ la puan.
Gurene language

Gurenɛ de la yetɔgum m boi Bɔlega sɔ'ɔlum la puan Gaana wa. 

Fu san paɛ Bɔlega so'olum la puan, yetɔgum la de la Farefari dee gulesegɔ la puan ti ba guleseri Gurenɛ. Yetɔgum la de la Farefari dee gɔnɔ zamesegɔ sukuu duma la puan, tu guleseri la Gurenɛ. Farefari yetɔgum la pu la tɔgum kãra buuri buuri bu nuu. Tɔgum kãra buuri buuri anuu wa de la; Gurenɛ, Boone, Nikarenɛ, Talenɛ la Nabetɛ. Tɔgum buna wa za'an n lagum taaba dɛna Farefari la dee gurenɛ la bii nɛresɛba n tɔgeri gurenɛ la n zo'e gana yetɔgum buna la nɛreba la za'an. 

Ba yuum ta lagesɛ la nɛsi duma Bɔlega so'olum la puan ti ba lagesɛ ta bisɛ ba wan iŋɛ la ŋwani nyaŋɛ dikɛ yetɔgum wa iŋɛ gɔnɔ puusi? Bilam puan ti ba yuum ta lagesɛ yelebɛa si'a ti nɛreba la zo'e zo'e wam bɔkɛ dee lagum tana kãala. Yelebɛa la zo'e zo'e yuum ze'ele la Gurenɛ la puan. Ba yuum ta ba'asɛ la dee yeti yetɔgum la de la Gurenɛ. Nananawa, Farefari duma la za'an nyaa sakɛ ti Farefari duma tɔgeri la Farefari de ti tɔgum buuri buuri duma nyaa dɛna tɔgum sɛbo n lagesɛ dɛna Farefari la.

Gurenɛ bii Farefari tɔgum yuum nan ka bo sukuu duma puan ti ba zamesera dee pa'ala. Gee zusuŋɔ ti yetɔgum la nyaa lagum kɛ̃ gɔŋɔ puan ti ba zamesera dee pa'ala bu. La nyaa de la pupeelum bɔ'ɔra Farefari duma za'an la yetɔgum la n nyaa bo sukuu duma pu'usi la. Dagena la tumam wa ma'a. Gurenɛ nyaa de la tɔgum n kɛ sukuu duma zamesegɔ puan . Gurenɛ yetɔgum la nyaa bo la Yunivɛsiti sukuu kãra la puan, bɔna kɔlegi duma bayi la n boi Bɔlega so'olum la puan la (Upper East) la n de; Gbewaa kɔlegi la Navɔreŋɔ kɔlegi (Bosco college) la. Kɔm sɛba n ani zɔri zɔri bɔna sukuu duma puan ti ba yi'ira ba ti Piramiri la JSS la me nyaa lagum zamesera Gurenɛ wa dee guleseri tɛɛsi. Ŋwana wa de la pupeelum bɔ'ɔra Nyeti yaa buuri za'an la yetɔgum wa n kɛ gɔnɔ zamesegɔ weeleŋo la puan la.
Gurenɛ Dakerɛ(poem )

BENI GUUM N BALA

Binya'a vo'ose mɛ.

N ma, beni guum n bala?
ti fum kɔ'ɔm gisera ka isegera
ti mam kɔ'ɔm yi'ira ti fu ka sakera
Fum ka baŋɛ ti beere yilegɛ ya ti mam tɔgera ti fu sina.

N ma, bisɛ kom la konyuuro n tari mam se'em.

N ma,fu kan isege dikɛ n dia la bo mam

Binya'a vo'ose mɛ.

N ma, beni guum n tugum bala?
Isege bisɛ wuntɛɛŋa n zom se'em.

Kɔ'ɔm gisera ti niku kana?
Isege bisɛ fu zinzaka la n ani la sɔgerɔ se'em.

Wuntɛɛŋa n paari fu la.

N ma, isege bisɛ nɛreba wa
Ba tɔgeri wa fum ka wuni?

N ma,guum yelemɛŋerɛ 
ti tuuma kɔ'ɔm gã ti fu me gã
Fu ma'ana la, fu kan gu'use?
Fu bitɔ la,fu tam mɛ?

N ma, n dikɛ fu nanzu'usi la diilɛ bɛsa?
Gee fu suma la ti piisi kɔ̃ɔra sa la?

N ma!
N ma!
N ma!
N ma!
Fum sirum giseri mɛ wa?
Kɔ'ɔm gã gee ka lɛbegera nu'o?
Kɔ'ɔm gã ti konyuuro ka tara fu?
Kɔ'ɔm gã ti fu kom me ka duna?
Binya'a vo'ose mɛ.
Hanna serwaa Tetteh

**Hanna Sewaa Tetteh**

Ba dɔgɛ Hanna la May ŋwarega la puan dabesere pitãla ayima daare 1967 yuunɛ la puan. A yuun bɔna la Gaana Cabinet la puan dɛna Minister bɔna Trade la Industry ze'ele 2009 ta paɛ 2013 yuunɛ la puan la Minister for Foreign Affairs 2013 la paɛ 2017 yuunɛ la puan. A lem yuun de la Palimɛti nɛrav bɔ'ɔra Awutu Senya West. A tuum UN Secretary General  puan.

**A sukuu la a vom yele**

Ba yuun dɔgɛ Tetteh la Szeged Hungary ti a sɔ dɛna Gaana nɛra ti a ma yuun dɛna Hungain tiŋa pugela. A kiŋɛ a sekendirɛ sukuu la Wesley Girls sekendirɛ la puan n bɔna Cape Coast Central Region so'olum la Gaana 1978 ta paɛ 1985 yuune la puan. 1986 ta paɛ 1989 yuunɛ la puan, a yuun kiŋɛ la Gaana Yunivɛsiti wa ta zamesɛ Law bilam ti a to'e a degree gɔŋɔ. Gee a nyaa kiŋɛ Gaana Law sukuu nyaa dɛna Barrister bɔna Law puan 1992 yuunɛ la puan.
Haruna Seidu

**Alhaji Haruna Seidu** de la Gaana nalɛgera pa'ase palemɛti ze'ele bɔ'ɔra Wenchi so'olum bɔna Bono tiŋa 

## A Pɔsega Vom
Ba dɔgɛ Haruna la Gunfuko ŋmarega la dabeserɛ anaasi daarɛ 1974 yuunɛ la puan a ze'ele la Wenchi n bɔna Bono tiŋa Gaana. A tari masters bɔna Business Administration bɔna Marketing  2015 yuunɛ la.

## Tuuma
Haruna yuun de la Marketing la Administration Manager bɔ'ɔra Lamini Investment Gaana Limited. A de la kaara.

### Gɔmena Nalɛgerɛ Tuuma
Haruna de la Ama'asumtia paati (NDC) nɛra, nananewa a de la palim bɔ'ɔra Wenchi so'olum A yuun di la Palimɛti kuka nyɛ 26,068 vooti n de 51.1% vooti ti NPP Palimɛti nɛra George Yaw Gyan Baffour nyɛ 23,103 vooti n de 45.3% vooti.

### Tigere
Haruna de la Special Budget Tigerɛ nɛra.

## Amiŋa vom
Haruna dela gbeka'ara. 

## Philanthropy
Ko'oro ŋmarega la 2022 yuunɛ la puan,  yuun dikɛ la wheelchairs ta bo PWDs bɔna Wenchi Municipal.

## Viisegɔ lɔgerɔ

Buuri buuri:Gɔmena nalɛgeriba 
Buuri buuri:All
Buuri buuri:Budaa
Buuri buuri:Ama'asumtia nɛreba
Buuri buuri:8th Parliament of the 4th Republic
Hatra

**Hatra** 

Hatra (Arabic ; Syriac ) daa de la  kurɔkurɔ tiŋa n boi  'Mesopotamia' saa zuo 'Nineveh  Governorate' n boi Iraq saazuo. Tiŋa la ga la 290km (180mi) saazue la gɔbega boberɛ n bo Bagldad la 110km (68mi) Mosul tilum la gɔbega bɔberɛ.
Hawa Yakubu

Hawa Yakubu Ogede (24 March 1948 – 20 March 2007) dela Gaana nalɛgera. A daa dela NPP MP n bɔ'ɔra Bawku Central duma n bo Fourth Republic of Ghana.  A me daa dela Minister for Tourism sansɛka ti Kufuor yuun dɛna Gaana zuudaana Kufuor la.
Helen Atipoka Adongo

Helen Atipoka Adongo ze'ele la Bɔlega yikinɛ Adɔŋɔ yire dee dɛna pa'ala bɔna Gaana gɔmɛti yunivɛsity sukuu katɛ la n boi Wineba tiŋa la puan. A pa'ali la yɛla zo'e dee kelum ze'ele la Gurenɛ Yetɔgum zinzaka la puan
Hajia Alima Mahama

**Hajia Alima Mahama** ba yuun dɔgɛ e la Noverber ŋwarega la dabesere piya la ayɔpoi daare 1957 yuune la puan, bɔna Walewale, north East tiŋa puan. Eŋa n yuun dɛna Gaana duma Ambassador kiŋɛ US.

A yuun de la Lawyer January ŋwarega la 2005 yuune la puan ta paɛ January ŋwarega la 2009 yuun la puan yuun dɛna Minister bɔ'ɔra kɔma la pɔgesi bɔna Gaana wa John Kufuor saŋa la.

A mɛ yuun de la Minister for Local Government la Rural development  ti ba dikɛ e iŋɛ Ofiisi la puan Nana Akuffo Addo January ŋwarega la dabesere piya  daare 2021 yuune la puan. Hajia a Lima mɛ yuun bɔna la Parliament bɔ'ɔra Nalerigu la Gambaga so'olum dɛna Patriotic Paati la 7th Parliament la 4th Republic gee ti ba dikɛ e ti a dɛna Gaana Ambassador bɔna US tiŋa puanJune ŋwarega la 2021 yuune la puan.

## '''A sukuu yele'''
Alima Mahama kiŋɛ  a sukuu la Wesley. Girls sɛkenderɛ sukuu la n boi Cape Coast so'olum la. Ze'ele bilam kiŋɛ Yunivɛsiti Gaana bilam ti a to'e a bachelor  degree gɔŋɔ n de Law la Sociology  Rutgers Yunivɛsiti la puan.la Ottawa Yunivɛsiti la, a yuun to'e la a degree Public Policy  la development planning la Administration  gɔŋɔ. A lem to'e a Masters degree.gɔŋɔ la Development studies bɔna Institute Of Social Studies bɔna Netherlands. Hajia  Mahama pa'asɛ la sɛla n ba'asɛ Gaana Law sukuu la gee ti ba yuun yɛ e bar 1982 yuunɛ la puan. 

## '''A nama leka yele'''
A yuun tuna bɔna Gomena John Agyekum Kufuor saŋa la  dɛna Minister bɔ'ɔra pɔgesi la kɔma yele,  Deputy Minister for Trade la Industry,  Deputy  Minister for Local Government la Rural Development.  A nyaa ze'ele bilam 2001 ta paɛ 2008 yuunɛ la puan. Alima yuun boti ni la New patriotic paati la legera bɔna Nalerigu la Gambaga so'olum yuun di 53%.

## VIISEGƆ LƆGERƆ
Hamida Habibullah

Hamida Habibullah

Ba dɔgɛ e la November ŋwarega la dabesere pisiyi daarɛ 1916 yuunɛ la puan ta paɛ March ŋwarega 2018 yuunɛ la puan. A yuunɛ de la Indian pɔka la palemɛti nɛra,  Educationists la social work. Ba yuun yira e la iconic face Indian pɔka bɔna Indian independence la puan.

## A vom yele

Begum Hamida Habibullah ba dɔgɛ e la Lucknow. Nawab Nazir YarJung Bahadur bipugela n ba la chief Justice bɔn Hyderabad High Court la puan gee yuun dɛna Bikiinaa gee bɔ'ɔra budibito. A vom za'a a yuun kira la Hyderabad. A yuunkiŋɛ la pa'alegɔ sukuu yuuma bayi White Lands College Putney,  London tiŋa puan.
Henry Quartey

Ba dɔgɛ **Henry Quartey** la 12 Kilinkiiŋa 1971 yuunɛ la puan a de la Gaana nalɛgera la Seventh Palimɛti n de Fourth Republic Gaana ze'ele bɔ'ɔra Ayawaso Central so'solum bɔna Ankara tiŋkãtɛ la puan New Patriotic paati.

Nananewa a de la minisita bɔ'ɔra Ankara tiŋkãtɛ la puan.

## A Vom la Sukuu
Ba yuun dɔgɛ Quartey la Kilinkiiŋa ŋwarega la dabeserɛ piya la ayi daarɛ 1971 yuunɛ la puan. A ze'ele a Otublohum Ankara tiŋa,  so'olum n bɔna Ankara tiŋa Gaana. A kiŋɛ a sɛkenderɛ sukuu la Hams Sɛkendɛre sukuu bɔna Dansoman la Zams sɛkenderɛ bii Technical sukuu bɔna Bolgatanga.  A to'e a G.C.E. O level bɔna Osu Presbyterian sɛkenderɛ sukuu.  A kiŋɛ Gaana institute n de Management la Public Administration gee to'e a Postgraduate certificate gɔŋɔ bɔna Public Administration. 

## Nalɛka
Quartey de laNew patriotic paati narɛ (NPP). 2012 yuunɛ la, a yuun ze'ele bɔ'ɔra la Ayawaso Central kuka bɔna NPP sixth Palimɛti n de Fourth repulic gee di.  A yuun pa'ase la Soorɛ la Transport tigerɛ la puan la Gender la Kɔma tigerɛ.

## Tigerɛ
Quatey pa'asɛ Soore la Transport tigerɛ gee pa'ase Appointments tigerɛ puan.

## Tuuma
A yuun de la CEO bɔ'ɔra Krafty Hospitality Services Limited bɔna Ankara tiŋa ze'ele 2003 ta paɛ zina. A yuun de la Sales and Marketing Manager n de B.B.C Trading ze'ele 1992 ta paɛ 1996 yuunɛ la puan. Pooren ti a dɛna Reginal Director bɔ'ɔra Dalebrook Company Limited ze'ele 1997 ta paɛ 1998 yuunɛ la puan. A yuun de la Sales Manager la Director bɔ'ɔra Pecoll Aluminum Systems ze'ele 1995 ta paɛ 2000. A yuun de la Deputy Minister bɔ'ɔra Interior.  A yuun de la  Deputy minisita bɔ'ɔra National Security.  Nananewa,  a de la Ankara tiŋkãtɛ la minisita.

## A Miŋa Vom
Quartey de la yinpu'usa. A d la Sybil Ansah Quartey dɔgɛ kɔma bayɔɔbi.

## Philanthropy
Fɔɔ  ŋmarega la, 2021 yuunɛ,  Henry yuun yele ti a wan suŋɛ Psalm Adjeteyfio la ligiri GH₵ 1,500. Henry yuun yele ti a ka pa'ase Psalm impact bɔna Film la Enterainment industry Gaana.

## Viisegɔ Lɔgerɔ

Buuri Buuri:Gɔmena nalɛgeriba 
Buuri Buuri:All 
Buuri Buuri: Parliament of the 4th Republic of Ghana 
Buuri Buuri: Nɛra 
Buuri Buuri: Ghanaian 
Buuri Buuri: Member of Parliament 
Buuri Buuri:7th Parliament of the 4th Republic 
Buuri buuri:8th Parliament of the 4th Republic
Buuri Buuri: Budaa 
Buuri Buuri: Wabegɔ nɛreba
Jean Adukwei Mensa

Jean Adukwei Mensa de la Gaana kalam Lawyer la kukazuo daana n bɔna Electoral Commission la n bɔna Gaana tiŋa wa puan la. Eŋa n yuun bɔna Electrol Commision la,  Jean Mensa yuun kiŋɛ a sukuu la pisiyi la anii n de Institute of Economic  Affairs  ta paɛ Executive Director gee nyaa pa'asera Gaana Democratic paŋa Institute la puan.

## A vom yele
Jean Mensa kiŋɛ a Sɛkenderɛ sukuu la St. Mary's  Sɛkendɛrɛ sukuu la,  eŋa ta ba'asɛ a paremi sukuu bɔna Ankara Ridge church Sukuu la puan. A kiŋɛ a Sukuu la Gaana Yunivɛsiti la puan, nyaa zamesɛ toe a Law degree  1993 yuune la puan. Ba yuun yi e la Bar 1995 la puan.

## A tuuma yele
Jean Mensa ba yuun ta diŋɛe e mɛ ti a dɛna kukazuo daana bɔna electoral  commission Gaana July ŋwarega la dabeserɛ pisiyi la anii 2018 yuun la puan. Jean Mensa yuun de la niŋɛ daana bɔna policy  research and advocacy. la puan.A yuun pa'ase la development ni policies n dɛna Presidential  Transition  Act 2012 yuune  la puan.

Nana Akufo Addo n yuun dikɛ pɔka wa zi'ire kuka la zuo ti a dɛna eletroral commission.  Mina n yuun zi'ire e kuka la zuo la yuun de la sukpe'enɛ Fafali Nyonatorto. Eŋa n yuun suŋɛ Akufo Addo gomena la ti a yese eletoral commission kukazuo daana. Gaana nɛreba la n yuun yeti ba te'e zuo daana la Charlotte Osei n yuun dɛna kukazuo daana la gee nyaa te'e bo Jean Mensa ti a dɛna kukazuo daana.

Ba n nyaa ta boi eMrs. Mensa sɛla ti ba yira ti promotion la, la national  unity la cohesion le pa'ase facilitating IEA's yuuŋɔ encounter series Gaana presidential and vice presidential  palimitiduma la Gaana tiŋa la duma dagesegɔ.
Jerry John Rawlings

**Jerry John Rawlings** dee ti ba ni kɔ'ɔm ŋmaɛ gi'i ti J. J Rawlings. Ba dɔgɛ e la siibenya'aŋa ŋwarega la a dabesa pisiyi la ayi, yuuntuserɛ la yuunkɔbesi siwɛi la  yuunpinaasi la ayopɔi (22/06/1947) ankara tiŋa puan. 

A sɔ yu'urɛ de la James Ramsey John, a  ze'ele la 'Scottish' tiŋa puan dee ti a ma yu'urɛ dɛna Victoria Agbotui  ze'ele we're Gaana wa.

## Education and Background
A siŋɛ a sukuu la 'Achimota kɔlegi sukuu la puan ba'asɛ dee le siŋɛ 'Teshie Soogɛpa sukuu la ti solemiisi wi'ira tii, Teshie military Academy. Budaa wa yuun lebege la soogɛ kɛ'ɛma n boi Gaana 'Air Force' ti ba wi'ira tii 'Flight Lieutenant' la (1969).

J.J Rawlings yuun di pɔga la (1977) ti a yu'urɛ dɛna  Nana Konadu Agyeman Rawlings.Budaa wa la a pɔga tari la kɔma banaasi, Zenetor Agyeman Rawlings,  Kimathi Rawlings, Yaa Asantewaa Rawlings la Amina Rawlings.

J J Rawlings yuun dela gɔmena nalegera  ti solemiisi wi'ira tii, politician la. Budaa wa yuun zɛbɛ mɛ to'e Gaana tiŋa na'am la, sugenuurɛ buyi dɛna 1979 la 1981 yuuma la puan ti a yuun to'ose na'am wa. 

1992 yuunɛ la puan ti budaawa  yuun biŋe a miŋa paati ti ba wi'ira tii, Ama'atia  paati n de NDC la. Yuukana miŋa puan nuu ti ba yuun iŋɛ loosego ti solemiisi wi'ira ti voting la, ti budaa wa yuun di mia loosego wa puan ti yuuma anaasi yuun le paɛ ti ba le loe e ti a dɛna Gaana wa za'a tiŋa naba ti solemiisi wi'ira ti President la. J.J Rawlings yuun nyɛɛ a na'am wa la 2001 puan.  

Dee Jerry John Rawlings yuun ki la 12/11/2020 kolebu dɔgekatɛ la puan ti ba wi'ira ti Korlebu Teaching Hospital la mŋboi Ankara tiŋa puan.

## 1979 Zɛberɛ

## 1981 Zɛberɛ

## 1992 Votiŋɔ

## Burial and State Funeral

## Viisegɔ Lɔgerɔ

Buuri buuri :Gɔmena nalɛgera
Buuri buuri :Ama'asum tia nɛra
Jerry Rawlings

**Jerry John Rawlings** (22 June 1947 – 12 Tigerɛ 2020)  ŋwaresiyuubi adabesa pia la ayi la puan a yuuma 1947 tari paɛ ŋwaresi pia la ayila 2020 , a daa dela Ghana  zuudaana  la nalɛgera se'em daa zale tiŋa ŋwana fii 1979,  le ze'ele 1981 tari paɛ 2001. A    daa dela lɛngimduma nɛŋa daana  zom ta paɛ 1992, gee daa tum paɛ saŋa buyi dɛ'ɛna demokaritiki loe e Gaana presidɛnti .

Rawlings daa nyɛ  kpe'eŋɔ Gaana dena flight lieutenant of the Ghana Air Force dɔla coup d'état 1 979. Prior A , daa ka nyaŋe tum suŋa tigire la puan ti la daa tari daaŋɔ bɔ,ɔra sogipa gɔmɛti la puan ŋwaresi sita a dabesa pia la anuu  1979, la daa kɔ,ɔm dee dabesa pita la anuu la ba votum daa bɔ'ɔra dee la fii la la paɛ.Ba daa ba'asɛ dee tee dikɛ kpe'ego la bɔ Civilian gɔmɛti la. A daa lebe ta pɔsɛ tuuma tiŋa la puan la ŋwaresi pia la ayi la puan a dabesa pisita la ayila  tuuma 1981 ti a Daa de   "provisional National Deefence Council " kuka zudaana (PNDC).

## Viisegɔ Lɔgerɔ
John Atta Mills

**ƔProf. John Evans Fiifi Atta Mills** (21 July 1944 – 24 July 2012) daa de la Ghana zuudaana ze'ele 2009 ta  paɛ a kum yuunɛ  n de 2012 la.

Proffersor John Evans Fiifi Atta Mills yuum de la Gaana nɛra n nɔŋɛ paati paati yɛla paa dee yuum kelum dɛna la lɔya. 
A yuum de la lɔya sɛka n diti sɛreya bɔ'ɔra nɛreba. A yuum diti la sɛreya bɔ'ɔra nɛreba nyaa ta paɛ saŋa nyaa kɔ'ɔm mɔ'ɛ nini la paati paati yɛla la paa.

A yuum de la Ageege podɔla Ama'asuntia paati la puan ti Ageege yuum ta sige Kuka la zuo dee tee dikɛ e ti a tee dɛna Kuka la zuo daana. A yuum de Kuka la zuo daana bo la Ama'asintia paati la. A yuum pɔsɛ ze'ele la 2000 kɛlegum la Awɔbegɔ duma ti Awɔbegɔ paati duma la yuum di Gaana Kuka la de gee e. La yuum ta paɛ la yuuma anaasi n de 2004 ti ba yuum le ze'ele ti ba votum ti Awɔbegɔ paati duma la yuum le lebe di de kelum gee e. Dee a sugerum la zuo, a yuum kelum ka basɛ, la n yuum ta le paɛ yuuma anaasi la n de 2008 la, a yuum kelum le ze'ele mɛ a budaankanlɛ puan bo Ama'asintia paati la, ti ba yuum nyaa votum bo e ti a di de gee Awɔbegɔ paati duma la me basɛ. A yuum bo la Kuka la zuo dɛna Gaana za'an nɛŋa daana yaga Kuka la zuo.

A yuuma atã la girego puan la ti a yuum tigɛ Sagebɔ dee nyɛlegɛ kaam sigɛ tiŋa paɛ a sɔyaabeduma de ti a miŋa podɔla n de John Mahama yuum yarum nyɔregɛ dɛna Gaana za'an Kuka zuo daana bo Ama'asintia paati la tari ta ba'asɛ yungirego la n bo 2012.

## Early Life ( Apɔsega vom yɛla)
Ba yuum dogɛ e la 21 Naake'esega, 1944 n boi Tarkwa puan n boi Western Region so'olʋm, Gaana wa. Atta Mills dɔgereba yuum de la John Atta Mills, a sɔ la Mercy Dawson Amoah, a ma. A yuum de la a dɔgereba la kɔma buyi puan. A yuum de la Fanti nɛra. A yuum zo'e kutɛ̃ la Ekumfi Otuam tiŋa puan n boi 'Mfantsiman East Constituency' n boi 'Central Region'so'olʋm, Gaana wa. 

A yuum pɔsɛ a sukuu la 'Huni Valley Methodist Primary' sukuu ta loŋɛ 'Komenda Methodist Middle' sukuu la puan. A yuum nyaa ta ba'asɛ bilam la dee nyaa tukɛ la 'Achimota' sukuu ta kiŋɛ kɔmbibesi sukuu katɛ la bilam ba'asɛ to'e 'Ordinary and Advanced Level Certificates' n bo 1961 la 1963. Atta Mills yuum ze'ele bilam tukɛ la zi'an ti ba wi'ira bini ti 'university of' Gaana legon la, bilam ti a yuum nyaa ta zamesɛ a Lɔɔ la ti ba wi'ira ti LLB la 'professional' Lɔɔ la ba'asɛ 1967.

A yuum ba'asɛ Lɔɔ la dee nyaa yakɛ la solemitiŋa ta kiŋɛ sukuu n boi 'London' sukuu 'of Economics' la 'political science' ba'asɛ to'e LLM 1968 nyaa tara PhD n boi Lɔɔ puan bɔna sukuu 'of Oriental' la 'African studies' sukuu of' Lɔɔ n boi 'University of London'. Eŋa n yuum ta ba'asɛ PhD gɔnɔ zamesegɔ la waabi n bo 'taxation la economic development in 1971' la ti a yuum de la yuum pisiyi' la iyopɔe (27). 

Evans paati tuuma puan, a taaba yuum wi'iri e la Prof. A gɔnwoko la zuo de ti a paati nɛreba la me wi'ira e ti "Asomdweehene" wa la vuurɛ de la Sugerum Naba Kambɔntɛ puan.

## Viisɔgɔ Lɔgɛrɔ
John Akparibo Ndebugre

John Akparibɔ Ndebugerɛ (12 March 1950 – 6 May 2022) daa dela Gaana Zɛbila MP [4th Parliament of the 4th Republic of Ghana] 
A daa dela 'People's National Convention' paati nɛra.

## A Vom lɛ Sukuu Yɛla
A dɔgum daberisɛ dela 12 March 1950. A daa ba'asɛ a BSc Sukuu la Kwame Nkrumah University of Science and Technology m boi Kumaasi so'olum la. A me kelum dɛna lawyer. A yuun kiŋɛ la Gaana Yunivɛsiti la ta zemesɛ wara yɛla.
Jordan Ayew

**Jordan Pierre Ayew** dela Gaana boole ŋmɛ'ɛra ti ba dɔgɛ e la 11 September 1991. A ŋmɛ'ɛri bɔ'ɔra la Crystal Palace la Gaana national team. A dela Abedi Pele n yuun ŋwɛ'ɛri Boole la bia .A mi da ŋmɛ'ɛri bɔ'ɔra  la Gaana. A suurɔ mmere dela  André la Ibrahim Ayew n me de Boole ŋwɛ'ɛreba Gaana wa.

Dɔgum dabeserɛ  11 fɔɔ 1991 (31)

Ba dɔgɛ e la France tiŋa n de Marseille

Awoko dela 1.82 m ( 6 ft 0 in )

N ze zi'an  Nɛŋa , la mina n boi tiŋasuka
Joyce Bamford-Addo

**Joyce Adeline Bamford-Addo JSC**, CV( ti ba dɔgɛ 26 March 1937) de la Gaana nɛra n de 'Barriter' la 'Judge' n yuun de 'Speaker of Parliament' 2009 ta paɛ 2013 yuunɛ la puan Gaana tiŋa. Ti e yuun de nɛresɛka taaba palimɛnti la pa'asɛ la sugenuure butã ba san tɔgera nimmu'urɛ nɛreba n boi palimɛnti. A yuun nan de la 'Justice' bɔna kootin kãtɛ la n boi Ãnkara so'olum ti ba yi'ira ti 'Supreme Court' la. Eŋa n de pɔgesɛka n de yiadaana ti a dɛna 'Justice' kɛ kootin kãtɛ la puan Gaana tiŋa. A yuun tum bini la 1991 ta paɛ 2004 yuuma ti a yuun nyaa kule ti a ta vo'ose. Nɛresabelega tiŋa za'a me eŋa n de pɔka n de yiadaana ti ba tabelɛ loe ti a dɛna 'Speaker' bɔna palimɛnti. A tɔgɛ kpe'eni kpe'eni bɔ'ɔra pɔgesi Nɛŋatɔlega daa kɔ'ɔm bɔna la lageŋɔ(conference) zo'e zo'e duma puan, 'workshops) la mitin duma puusin si'a n boi Gaana tiŋa la tinsesi n boi yiŋa za'a.

## A Pɔsega vom la Sukuu Yɛla
A ma yuun de Gaana nɛra n ze'ele Aburi gee ti a sɔ me dɛna Solemia yuun dɔgɛ Joyce Adeline Bamford-Addo la 1937 yuunɛ la puan yuun pi'ilum a sukuu kinɛ la 'St Mary's Boarding School' la 'Our Lady of Apostles,ti ba ŋmaɛ gi'i ti OLA la eŋa la a kiima Esther Cynthia Cape Coast tiŋa puan. A le kiŋɛ la 'Holy Child School' n me Cape Coast so'olum nuu. A kiŋɛ la Solemintinsɛka ti ba yi'ira ti United Kingdom la ta zamesɛ wara yɛla. A yuum pa'asɛ la 'Inner Temple[10] ta bɔna sɛla ti ba yi'ira ti Inns of court la ti ba yuun yi e ti kiŋɛ zi'an ti ba yi'ira ti English Bar la puan ta tuna 1961 yuunɛ puan.
## Kootin Tuuma
Bamford-Addo yuun tum 'United Kingdom' la yuunɛ gee a yuun nyaa lem Gaana na. Gaana kootin duma me yuun yi e la 1962 yuunɛ la. A yuun pɔsɛ dɛna la 'Assistant State Attorney' 1963 gee yuun nyɛ Nɛŋatɔlega lebege 'State Attorney' nyaa yuun kɔ'ɔm lebege kiima tuuma la puan ti ba yi'ira ti 'Senior State Attorney gee yuun nyaa ta dɛna 'Principal State Attorney'. A yuun nyaa ta lebege la 'Chief State Attorney' 1973 yuunɛ puan. Ba yuun loe e ti a dɛna 'Director of Public Prosecutions 1976, ti a tum bala yuumpia. [12]

## Lɔya bɔna kootin kãten Gaana
Jerry John Rawlings me yuun loe e mɛ ti a dɛna judge bɔna kootin kãtɛ Gaana tiŋa wa 1991, dɛna pɔka yiadaana ti a tum bilam Gaana tiŋa. A yuun tum bini yue mɛ gee kule ti a vo'ose Sakutega nambua 2004 yuunɛ. Ba yeti
Joyce Bawah Mogtari

**Joyce Bawah Mogtari** de la lawyer (lɔya) e ze'ele Gaana dee me kelum dɛna 'polician' ita Politisi. A yuum de la nɛŋa daana 'Minister' bisera Gaana Transport n boi John Dramani Mahama saŋa la. Joyce Bawah Mogtari nyaa de la John Dramani Mahama suŋera.  A de la NDC duma paati la nɛra.
Kahuzi-Biéga National Park

**Kahuzi-Biega National Park** 

Kahuzi-Biega National Park de la zi'an n lɛm Bukavu n boi Congo tiŋa ti ba gu'ura ka. Ka lɛm me la Kivu mɔ'ɔrɛ la Rwanda beene la. 

Belgian Nɛra n yuum kɛ'ɛri fɔɔra gee le bisera lɔgerɔ ti a yu'urɛ yuum dɛna Adrien Dedchryver la n yuum pi'ilum zi'an wa. Ka yuum pɔsɛ ka maalegɔ  la 1970 yuunɛ la puan. 

Ba yuum dikɛ zi'an wa sɛgɛ la zɔya ayi n  yuum tasɛ la bugum, Kahuzi zoore la Biega zoore. Zi'an la yaleŋa zum mɛ wuu 6,000km. Kahuzi-Beiga de la fole si'a n yalegɛ paa tiŋa la puan. Doose la, la boi zoore lileŋen la zuo la, bilam ti ŋmaa katisi sugɛ,(Gorilla beringei graueri), dɛŋa zɛsɛka n pa'asɛ IUCN gɔnmɔlɔ la puan. 

Folego wa po pa'asɛ la UNESCO tingɔŋɔ lɔgerɔ zi'an (World Heritage Site) 1980 yuunɛ la puan doose la ŋmaankpatisi la n boi bini la zuo. 1997 yuunɛ la puan ti ba yuum kãalɛ zi'an wa pa'asɛ tingɔŋɔ lɔgerɔ zi'an (World Heritage site) n boi dɛŋa puan.
Kalpohin Senior High School

Kalpohin Senior High School bo la Tamale, Northern Region, Gaana.
## Sukuu Postal Address

## Sukuu Category

## Viisɔgɔ Lɔgerɔ
Kamɛŋebɔ sa'a

Kamɛŋebɔ de la kaam n boi Bɔlega so'olum ti nɛreba zo'e zo'e tara dugera gee ita yɛla zo'e zo'e. 

Kamɛŋebɔ nyuuni kaam. Tã'ama biila n de nyuuni. Bala zuo tu san di tã'ama ba'asɛ, tu nyaa ni lagesɛ la nyuuni wa, waɛ, deele, tũ'usɛ ba nyaa pi'ise nyuuni la gee basɛ pɔgerɔ la ti tu yi'ira nyuumpɔgɛrɔ la. Tu tari Magazine ti di sa'ara kaam ti ba yi'ira di kaam manɛka. Amaa tu me kelum tara nu'usi sa'ara kaam mɛ ti bu ana suŋa suŋa gee za'asum wan ta'am duge dia gee iŋɛ sɛla woo ti fu bɔta. 

Kuremi sa la, tu mayaabeduma n yuuma sa'ari  kaam se'em n ŋwana ti n garesɛ biŋɛ tilum wa; 

Gee ti nɛra wan ta'am sa kaam, a nari ti a tara la lɔgetuna wa:  

# Nyuuni
# Niirɛ 
# Ko'om
# Buntuuta (dɔɔrɔ bii kinkã)
# Dukɔ
# Sarɛ
# Pi'ileŋɔ puan de la nyuuni la za'a/sa. Nyunsi'a ti ba za'ara/sa'ara ita kaam de la sebo ti ba pugum waɛ deele ti si ku'ɛ wuu Mam pugum yele se'em zuon sa la. Ba ni ta'am dikɛ kugere zã nyuuni la ti si wɔrɛ pɛgesi pɛgesi nyaa vaɛ.
# Sɛla n pa'asɛ de la ba kiim nyuuni la ti ba zã la. Ba ni tuurɛ la bugum dikɛ dukɔ dugelɛ bini nyaa ka'ɛ buto la iŋɛ dukɔ la puan kiim ti si ku'ɛ gee mu'ɛ ti ba zaɛ.
# Ba San ni kiim ba'asɛ, ba nyaa ni tari kɛ la niiren ta niim ti bu bagɛ  ti ba vaɛ iŋɛ sarɛ  la puan yese na ze'ele ti  bu maɛ.
# Sɛla n nyaa gee de la pɔgesegɔ. Kalam, ba ni dikɛ la nu'o nɔm bii nɔna kaam la gee ita ko'om ita bini gugera kaara. Bala ti ba yi'ira pɔgesegɔ. Kalam n kɔ'ɔm dɛna tuunɛ la kankaŋi beni zuo see ti se'em n pɔgeseri la nyɔkɛ amiŋa pɔgesɛ bu suŋa suŋa ta paɛ sansɛka ti kaam wan yese na pagelɛ zuon gee ko'om tiŋa. Kobuna wa ni dɛna la komɔlegɔ gee ana kpe'ene ti tu yi'ira bu burema. Kaam la san ni kɛ ba'asɛ, bu ni puke la saazuo ge gee burema la tiŋa. La san ni iŋɛ bala, ba ni pagesɛ kaam la mɛ iŋɛ laa dinyima puan le iŋɛ kosumɔ iŋɛ bini pɔgesɛ. See ti ba iŋɛ bala paɛ nuurese'em ti burema la za'a ta yese gee basɛ kaam la ma'a.
# Kaam la san ka le tara burema, ba nyaa ni dikɛ bu dugelɛ la bugum puan ti bu nyɛlegɛ kɔrɛ. See ti bu kɔrɛ tee ta tisege kabuto tiŋa gee ti kaam la me bɔna saazuo.
# Ki'ileŋa kaam sa'a puan de la silegerɛ. See ti ba nyaa dikɛ dugela duma bii laasi silegɛ kakunku'a la iŋɛ bini gee dikɛ zɛ'ɛrega me zaɛ kabuto la me iŋɛ bilam ti bu tɔgesɛ. Kabuto la de la sɛla ti kaam yɛlegɛ yese gee basɛ la. Kabuto ni dɛna sabelega gee ti kaam la miŋa ni pelege. Kasebo n ze'ele kabuto la puan tɔgesɛ na me tu yi'iri bu la kabupoo 
#
#
#
#
#
#
Kasubi Tombs

**Kasubi Tombs** 

Kasubi tombs n boi kampala la uganda tiŋa puan la, de la kum laare zi'an bo kabakas anuu (Buganda na,aduma) la Baganda buuri asɛba, yuurɔ n ze'ele bini yese de la, la nyaŋa de la sia puan la poletekal nimɔkere zi'an bo ganda nɛreba, dee me kelum dɛna pakere bɔ'ɔra buuri malema. 

Ti la nyaŋa wa'am wa lebege UNESCO tingɔŋɔ yɛla bii lɔgerɔ zi'an n boi Sapɔɔlegɔ ŋmarega la puan bii December 2001 yuunɛ la puan, ti a pa'ala nyaŋa wa dɛna la sɛla ti ba tara tiisera ba mɛsi  lɔgeseto ti ba dikɛ mɛ Saharan Afireka.#WHD
Ken Ofori-Atta

**Kenneth Nana Yaw Ofori-Atta** (born 7 November 1958).
Kenneth Nana Yaw Ofori-Atta de la nɛresɛka n biseri Gaana wa za'an ligeri. Gaana wa za'an Kuka zuo daana deti a yu'urɛ dɛna Akufu Ado la yuum pɔsɛ loe e la 2017 ti a sɔna Gaana ligeri wɛɛleŋɔ la bisera. 

A tuunsuma la zuo ti Gaana Kuka zuo daana la yuum le malum loe e 2021 la puan ti a malum le tukɛ nɛŋa la tuuma ligeri wɛɛleŋɔ la puan.

Kenneth Nana Yaw Ofori-Atta yuum tuni suŋa la ba la ta paɛ 2022 nyaa yeti a le tari Gaana ligeri tuuma la tari kiŋɛ Gaana palemɛti ta pa'aleba eŋa n yeti a dikɛ Gaana ligeri la tum doose se'em ti Gaana duma za'an waabi nyaa waɛ isege saazuo yele yeti a ka mi tuuma la bala la zuo a basɛ tuuma la. 

Kenneth Nana Yaw Ofori-Atta yuum ka na ti amiŋa paati n de Awɔbeŋɔ paati duma la n boi Gaana palemɛti la nyaa yeti, kenneth Nana Yaw Ofori-Atta san ka basɛ tuuma la, bama me kan zi'ire palemɛti ti a wa'am na tɔgɛ pa'alɛ ba.

Bilam puan ti Ama'asintia paati (NDC) la duma me gulesɛ gɔŋɔ yeti kenneth Nana Yaw Ofori-Atta ka mi a tuuma la bala la zuo, Gaana Kuka zuo daana la sa'ɛ e a tuuma la puan
Kennedy Agyapong

**Kennedy Ohene Agyapong** (Siibesuŋɔ ŋmarega 16, 1960 yuunɛ la n de dɔgum daarɛ) a de la Gaana wa nalɛgera (Ghanaian politician) gee kelum dɛna businessman se'em n ze'ele bo Assin Central parliament puan bo New Patriotic Party. Ba yuum pɔse loe la ina ti a dɛna member of parliament 2000 yuunɛ la ti a le kuka la zuo Assin North. Avyuum kelum to'e a kuka wa me 2004 la 2008 parliamentary loosego. 2012 yuum la puan ba yuum kelum loe ti a zi'ire kuge paaliga zuo me bo Assin Central dagi bala ma'a ba yuum kelum le loe n me 2016 yuunɛ la puan. A yuum tɔkɛ tole ls niŋa ta to'e na'am 2020 general elections la puan. Gee nananawa ina n de Chairman of the Parliament's Defense la Interior Committee.

## A Pɔsega Vom La A Sukuu Yɛla
Ba yuum dɔgi Ohene Agyapong Siibesuŋɔ ŋmarega 16, 1960 yuunɛ la puan a ze'ele la Assin Dompim n boi Central Region of Ghana. A kiŋɛ a secondary education la Adisadel College n boi Central Region. Agyapong zãlɛ la GCE A Level gee yuum yese Fordham University puan na, New York, USA. A de la kãara (farmer) la businessman, director of Assin Farms, Supercare Group of Companies ta pa'asɛ Hollywood Shopping Centre. A di pɔŋa gee me nyaa tara kɔma pisiyi la bayi (22 children).
## Nalɛgebo
Kennedy Agyapong kɔ'ɔm kelum dɛna la nalɛgera ayima se'em kuge a di na'am a kɔ'ɔm di la bala wa paɛ zina wa. A puti'irɛ tuunsuma 2016 yuunɛ la puan yuum basɛ me ti a di mi'a Nana Addo Dankwah Akufo- Addo. A lagum tum me zo'e zo'e ti la suŋɛ ti NPP parliamentary candidates lagum di- magese wuu K.T Hammond n la nɛreba zo'e zo'e.

Kennedy Agyapong chairs de Communication Committee Parliament puan, bɔna la nananawa kukazuo daana (presidency of Nana Akufo-Addo).

Agyapong po la nuurɛ ti ina wan ku a miŋa former President John Mahama's sɔɔ, Ibrahim, ba san ka page e doose Akufo-Addo government corrupt activities tuuma la, ŋwana Agyapong, yuum basɛ me ti tiŋa la ligeri yɛla sige tiŋa. A yele diyima ti a yeti, n yuum de defaulting of payment of taxes ti Ibrahim Mahama yuum ita sansɛka ti a sɔɔ la yuum dɛna kukazuodaana la (President of the Republic of Ghana). Agyapong's miŋa yuum dilɛ yele lilige pɛɛlemi ti nɛreba zo'e zo'e yuum baŋɛ la wan iŋɛ se'em ta'am suŋɛ ti a bise Ibrahim Mahama yele la suŋa suŋa gee dɛna pooren ti Ibrahim Mahama sakɛ ti a yɔ lige se'e n nari ti a yɔ la (taxes). Itekɔna wa yuum basɛ me ti Kennedy Agyapong yuum nyɛ na'asegɔ zo'e zo'e Gaana wa nɛreba zi'an.

## Viisegɔ lɔgerɔ

Buuri buuri:Gɔmena nalɛgeriba 
Buuri buuri:All
Buuri buuri:Wabegɔ nɛreba
Buuri buuri:Budaa
Buuri buuri:7th Parliament of the 4th Republic
Buuri buuri:8th Parliament of the 4th Republic
Kenya

Kenya dela tiŋa n boi Afireka Nɛresabelesi tiŋa zuɔ nuo bɔba

* Lake Turkana National Parks

## de kuko/ buuri tuusum

## nɛreba zo'ore

## tiŋa la yahi

## Gɔvena la waraduma

## Viisegɔ lɔgerɔ
Buuri buuri :Daalesum
Buuri buuri :Nɛresabelesi tiŋa
Kantamanto Da'a

**Katamoto Da'a** la de la dakatɛ n boi Ankara tiŋa la puan. Nɛresɛba n bo bini de la Kambɔsi la Kwahu duma. Lɔgerɔ sɛba ti ba koosera de la lɔgeyɛɛtɔ deti ba wi'ira ba Kambɔntɛ puan ti, "broni wa wu" deti nɛra woo kɔ'ɔm wi'ira ba ti foosi la. Ba me kooseri dia lɔgerɔ bini mɛ. Ba me kelum kɔɔsera nasaalɔgerɔ bini mɛ zo'e zo'e magesi wuu, Kampiita, Abayeti koŋeko (mobile phone), walesi duma, nasaadugedi lɔgerɔ la ba zo'e zo'e